ٹی ڈی ایس بی کے تمام خاندان،

حکومتِ اونٹاریو نے حال ہی میں اعلان کیا ہےکہ اسکول بورڈز 2021ء -22ء تعلیمی سال کیلئے ذاتی اور ورچوئل (Virtual) سیکھنےکے آپشنز فراہم کریں گے۔

اسے ذہن میں رکھتے ہوئے، ٹورانٹو ڈسٹرکٹ اسکول بورڈ (ٹی ڈی ایس بی) خاندانوں سے اگست کے وسط میں کہےگا کہ وہ **ذاتی طور پر یا ورچوئل سیکھنےکیلئے سلیکشن فارم** کو آن لائن مکمل کریں۔

اس وقت، خاندانوں کے پاس اسکول کے عملے اور طلباء کیلئے وبائی مرض اور حفاظتی ٹیکوں کی صورتحال کے بارے میں تازہ ترین معلومات ہوں گی، اور باخبر فیصلہ کرنےکیلئے وہ بہتر پوزیشن میں ہوں گے۔ ٹی ڈی ایس بی بھی اسکولوں میں ذاتی طور پر سیکھنے کیلئے صحت اور حفاظت کے اقدامات کے بارے میں معلومات فراہم کرنے اور رواں، آن لائن ورچوئل سیکھنےکی فراہمی کیسےکی جائےگی، کے بارے میں مزید تفصیلات فراہم کرنےکیلئے بہتر پوزیشن میں ہوگا۔

ورچوئل اسکول (ایلیمینٹری اور سیکنڈری) جو اس وقت موجود ہیں، انہیں 2021ء -22ء تعلیمی سال کیلئے پیشکش نہیں کی جائے گی۔ ورچوئل لرننگ ہوم اسکولوں کے ذریعے فراہم کی جائےگی اور اس میں براہِ راست، آن لائن انسٹرکشن شامل ہوں گی جس میں ہوم اسکول یا اسکولوں کےگروپ کے اساتذہ، عملہ اورطلباء شامل ہوں گے۔

ہم ستمبر 2021ء میں تمام طلباء کو ان کے ہوم اسکولوں سے دوبارہ جوڑنے کے منتظر ہیں، کیونکہ ہم وبائی مرض سے آہستہ آہستہ باہر منتقلی کی منصوبہ بندی کر رہے ہیں۔ اگست کے وسط تک، ہم ٹی ڈی ایس بی کے عملے، طلباء اور خاندانوں میں اعلٰی سطح پر حفاظتی ٹیکے لگنےکی توقع کرتے ہیں، اور امید کرتے ہیں کہ مزید خاندان ذاتی طور پر سیکھنےکا انتخاب کریں گے۔

ذاتی طور پر سیکھنے اور ورچوئل سیکھنےکیلئے سلیکشن فارم کے بارے میں مزید معلومات اگست میں خاندانوں کو براہِ راست اِی میل کر دی جائیں گی۔ تمام معلومات اور سلیکشن فارم ٹی ڈی ایس بی کی ویب سائٹ پر بھی دستیاب کر دیئے جائیں گے۔

جبکہ ہم اکٹھے مِل کر تعلیمی سال کیلئے منصوبہ بندی کرتے ہیں آپ کے جاری تعاون کیلئے آپ کا شکریہ!